Den Vest-Sjællandske Avis, 1832-06-12
Hs. Majestæt Kongen har under 3die d. M. allernaadigst udnævnt Deputeret i det Kongelige Slesvig=Holsteen-Lauenborgske Cancellie, Conferentsraad Hopp, Ridder af Dannebrogen og Dannebrogsmand, til Commandeur af Dannebrogen. Anordning af 6te April 1832, indeholdende nærmere Bestemmelser angaaende Brandvæsenet i Kiøbstæderne i Danmark, Kiøbenhavn dog derunder ei indbefattet. Jfølge samme skulle alle Straaetage, som endnu findes paa Kjøbstæd bygninger, i Almindelighed være nedtagne inden 10 Aar fra dette Aars Udgang, saaledes at det hvert Aar fastsættes, paa hvilken tiende Deel af Byens straaetækte Bygninger Straaetaget i Aarets Løb skal nedtages, hvorved bliver at tage Hensyn saavel til Straaetagenes større eller mindre Farlighed efter Bygningernes Beliggenhed mod andre som og til Eiernes Evne til at bekoste Tegltag oplagt i Straaetagets Sted. Jøvrigt skal Kancelliet være bemyndiget til, men kun for enkelte Tilfælde, i samtlige Kjøbstæder at meddele Forlængelse i den anordnede Tid, inden hvilken ethvert Staaetag skal være afskaffet. Den Bygnings Eier som ikke efterkommer, hvad der efter det Foranførte paaligger ham, skal ei allene være forfalden i en Mulkt fra 10 til 50 Rbd. Sølv; men Øvrigheden skal og være berettiget til, paa hans Bekostning, efter Forløbet af en bestemt Frist, at lade Bygningen sætte i anordningsmæssig Stand. For de straatækte Bygninger, som endnu findes i Kjøbstæderne bliver Kontingentet til Brand=Assurancen at forhøie med en halv Deel meere af det, der forfalder den 1ste Octbr. 1833 og indtil den 1ste October 1835, til hvilken Tid det Dobbelte bør udredes. Brædegavle og Bygningers Beklædning med Bræder med Undtagelse af smaae Bygninger, som ikkun have en Høide af 5 Alen og derunder og staae i en Afstand af i det mindste 20 Alen fra enhver anden Bygning, naar der i dem ikke findes Jldsteder, maae for Eftertiden ikke opføres eller, naar de ere forfaldne, repareres. Brandkontingentet forhøies ogsaa i dette Tilfælde, ligesom alle slige Bygninger ansættes forholdsmæssig lavere ved Taxationer til Prioritets Efterretning. J enhver Kjøbstad, hvor saadant ikke allerede er indført, skal der for Fremtiden være en Bygnings=Kommission, bestaaende af Borgmesteren, Politiemesteren, den Høistcommanderende ved Brandkorpset og to af de eligerede Mænd, hvilken blandt Mere har at bestemme, naar Bygninger skulle indrykkes, den Linie som bør gives dem til Gaden m.m. Jngen Bygning maa Taget uberegnet, opføres høiere end Gadens Brede, og i intet Tilfælde høiere end 18 Alen Taget uberegnet. Nye Kjøller, som opføres bør være af Muur og Jern, og alle ældre Kjølle-Skorstene som ikkun ere af en halv Steens Muur, efter Aars Forløb opføres med en heel Steen. Det Antal Brandspande, som enhver Bygnings-Eier skal anskaffe og vedligeholde, retter sig efter Assuraucens Sum og er fra 1 til 8 for ethvert Sted. Er Assurancen 800 Rbd. og derover, skal desuden holdes en Brandhage og en Brandstige, samt til hvert Huus en Lygte, hvilke Brandredskaber overalt skulle findes tilstæde inden Aarets Udgang J Fyen, er paa Landet en Mand pludselig dræbe derved at Noget gik itu paa Brøndvippen, og han saaledes blev kastet hovedkuls i Brønden. Fra en anden Kant er en Kone, som ved Læsning af de Opvaktes" Skrifter er bragt saaledes i Fortvidlelse, at hun reent har mistet Forstanden, indbragt til Daare=Indretningen. Liget af en Mand, som paa en Baad var afseilet fra Ærøe til Svendborg, er fundet med kiendelige Spoer til at han er taget voldsom af Dage og kastet i Søen. En ung Søemand, paa hvem der hviler grundet Mistanke, er alt taget i Rettens Forvaring.